A landslið karla | Strákarnir okkar komnir í milliriðla A landslið karla | Strákarnir okkar komnir í milliriðla Eftir að Danir og Ungverjar skildu jafnir , 24 : 24 , í kvöld í riðli Íslands á EM í handknattleik er ljóst að strákarnir okkar eru komnir áfram í milliriðlakeppni mótsins þótt einn leikur sé eftir . Að loknum leikjum kvöldsins hefur íslenska liðið fjögur stig , Ungverjar þrjú , Danir eitt og Rússsar reka lestina án stiga . Nú er spurningin aðeins sú hvort strákarnir okkar ná efsta sæti riðilsins og fari áfram með stig í milliriðlakeppnina . Afar mikilvægt er að fara með tvö stig áfram í milliriðlakeppnina . Vinni íslenska liðið það ungverska á miðvikudaginn fara strákarnir okkar áfram með tvö stig , hvort sem það verða Ungverjar eða Rússar sem fara áfram með okkur í milliriðil . Verði jafntefli í viðureign Íslands og Ungverja er ljóst að báðar þjóðir fari áfram með eitt stig hvor . Vinnir Ungverjar á hinn bóginn leikinn fara þeir áfram með stigin tvö en strákarnir okkar ekkert . Eini möguleiki Dana á sæti í milliriðli er að þeir vinni Rússa og strákarnir okkar vinni Ungverja . Þá verður danska liðið og það ungverska jafnt að stigum , með 3 hvort . Þá ræður heildarmarkatala allra leikja riðilsins hvort liðið fer áfram . Eins mál standa nú hafa Ungverjar eitt mark í plús en Danir eru með eitt í mínum . Allt ræðst þetta á miðvikudagskvöldið . Leikur Íslands og Ungverjalands hefst klukkan 17.15 . Danir og Rússa leiða saman hesta sína klukkan 19.30 . Þeir sem hafa áhuga á að verða sér út um miða á leiki Íslands í milliriðli , sem fram fara 17. , 19. , 21. og 22. janúar í Malmö Arena er bent að miðasöluna á heimasíðu keppninnar ,